**Elogiu ființei iubite**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elogiu ființei iubite

Iubită ființă ai candorea

Petalelor în flori de Mai,

Ai zâmbetul cu strălucirea

Luminii sfinte-n colț de rai.

Iubită ființă ești fiorul

Născut în nopți albe cerești,

Ești voluptatea, ești tumultul,

Ești răul ce ți-l mai dorești.

Am spaime multe, par mici vrăji,

Hrănesc pofta cu suspine,

Nu rar se adună-n mine griji...

Că vremea noastră nu mai vine.

Dar este vremea, a savura

Puținul ce a mai rămas,

An după an simțim povara

Și tremurul sfios în glas.

Nu-i bai și nu ne este teamă,

Mai trece-un timp și anii nu-s,

Refacem clipele pierdute

Și pașii ce nu i-am parcurs.

Vin anii înlănțuiți la pas,

Cu patimi strânse-n fire,

Să luăm iubito, ce-a rămas

Din darul așteptat, iubire!

Și-n ani grei cu saci povară,

Cu pasul lent, dar capul sus,

Vom colinda, cu chip de ceară,

Prin vămi... în pacea lui Iisus.

Autor: Gabriel Stănciulescu